13. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 258 της 4/28 Μαΐου 1985 (ΦΕΚ Α΄99) Δημοτικό και Κοινοτικό κτηματολόγιο. Έχοντας υπόψη: 1.Τις διατάξεις του άρθρ.175 παρ.9 του δημοτικού και κοινοτικού κώδικα (Νόμ.1065/1980). 2.Την 74721/19.10.1984 κοινή απόφαση των Πρωθυπουργού και Υπουργού Εσωτερικών, με την οποία μεταβιβάσθηκαν αρμοδιότητες στους Υφυπουργούς Εσωτερικών, που δημοσιεύθηκε στο Φ.Ε.Κ.744/22.10.84 (τεύχος Β΄). 3.Την 134/12.2.1985 γνωμοδότηση του Συμβουλίου της Επικρατείας, με πρόταση του Υφυπουργού Εσωτερικών, αποφασίζουμε: Άρθρ.1.-1.Οι δήμοι και οι κοινότητες οφείλουν να καταρτίζουν και τηρούν κτηματολόγιο των ακινήτων τους, όπως ορίζει το άρθρ.175 του δημοτικού και κοινοτικού κώδικα (Νόμ.1065/1980) και αυτό το δ/γμα. 2.Το κτηματολόγιο καταρτίζεται σε βιβλίο σύμφωνα με τον τύπο που αναφέρεται στο άρθρ.11 του δ/τος αυτού και τηρείται στο δήμο ή την κοινότητα, στην αρμόδια Νομαρχία και στην Κτηματική Εταιρεία του Δημοσίου. Άρθρ.10.-1.Οι ουσιώδεις μεταβολές που γίνονται μετά την κατάρτιση του κτηματολογίου βεβαιώνονται, με πρακτικό του δημάρχου ή προέδρου της κοινότητας και σημειώνονται στο βιβλίο κτηματολογίου που τηρείται στο δήμο ή κοινότητα. Αντίγραφο του πρακτικού αυτού και του τυχόν νέου διαγράμματος υποβάλλονται στη Νομαρχία, και στη Κτηματική Εταιρεία του Δημοσίου για τη σημείωση της μεταβολής στα τηρούμενα απ’ αυτές βιβλία κτηματολογίων. 2.Οι μεταβολές στα σχεδιαγράμματα γίνονται μόνο από μηχανικό του δήμου ή κοινότητας και σε περίπτωση που δεν υπάρχει, από μηχανικό της Νομαρχίας που ορίζεται από το Νομάρχη. Η σημείωση της μεταβολής βεβαιώνεται με την υπογραφή στο σχεδιάγραμμα του μηχανικού και τη σφραγίδα του δήμου ή της κοινότητας. Άρθρ.11.-Το κτηματολόγιο συντάσσεται σε φύλλο χάρτου διαστάσεων 0,40μ. μήκους και 0,29,1/2μ. πλάτος και περιλαμβάνει τα παρακάτω στοιχεία: ΔΗΜΟΣ ή ΚΟΙΝΟΤΗΤΑ ΒΙΒΛΙΟ ΚΤΗΜΑΤΟΛΟΓΙΟΥ 1.Περιγραφή και είδος ακινήτου (Σημ.α). 2.Τοποθεσία (Σημ.β). 3.Έκταση και όρια ακινήτου (Σημ.γ). 4.Χρονολογία κτήσης του κτήματος και τίτλοι της ιδιοκτησίας (Σημ.δ). 5.Άλλα δικαιώματα, που τυχόν υπάρχουν και οι σχετικοί τίτλοι. 6.Κατά προσέγγιση αξία του ακινήτου κατά το χρόνο της καταχώρησης. 7.Αριθμός και ημερομηνία των εκθέσεων ή αποφάσεων των επιτροπών. 8.Παρατηρήσεις (Σημ.ε). Σημείωση: α)Αστικό, αγροτικό, βοσκήσιμη έκταση, δασική έκταση κ.λπ.. β)Σημειώνεται ο δήμος ή η κοινότητα στην περιφέρεια του οποίου βρίσκεται το ακίνητο και η ειδικότερη ονομασία της θέσης. γ)Σημειώνεται επί πλέον ο συντάκτης και η ημερομηνία σύνταξης του σχεδιαγράμματος. δ)Σημειώνονται οι μεταβολές στην κυριότητα καθώς και τα τυχόν στοιχεία από τα βιβλία μεταγραφών. ε)Σημειώνεται κάθε άλλη ένδειξη που κρίνεται χρήσιμη. 3.Ζ.ζ.13 Περιουσία Δήμων και Κοινοτήτων Άρθρ.2.-1.Οι επιτροπές κατάρτισης των δημοτικών και κοινοτικών κτηματολογίων συνεδριάζουν στο κατάστημα του δήμου ή της κοινότητας και βρίσκονται σε απαρτία εφόσον είναι παρόντα όλα τα μέλη τους. Η επιτροπή αναθεώρησης συνεδριάζει στο κατάστημα της Νομαρχίας και μπορεί να λειτουργήσει με 3 από τα 5 μέλη της, εφόσον η τοπική ένωση δεν υποδείξει έγκαιρα τα μέλη της. Οι αποφάσεις των ως άνω επιτροπών λαμβάνονται κατά πλειοψηφία και σε περίπτωση ισοψηφίας υπερισχύει η ψήφος του Προέδρου. Οι επιτροπές συνέρχονται και εκτελούν τα έργα τους με τη φροντίδα του προέδρου τους. Η πρόσκληση αναγράφει τα θέματα που θα συζητηθούν και επιδίδεται σε καθένα από τα μέλη 3 μέρες τουλάχιστο πριν από την ημέρα της συνεδρίασης. Ο Πρόεδρος μπορεί να αναθέτει την εισήγηση των υποθέσεων σε μέλος της επιτροπής, το οποίο είναι υποχρεωμένο να υποβάλλει έγγραφη εισήγηση, για καθένα από τα θέματα. 2.Οι δημόσιες, δημοτικές ή κοινοτικές αρχές, καθώς και τα νομικά πρόσωπα δημοσίου δικαίου, έχουν υποχρέωση να δίνουν κάθε σχετική πληροφορία και στοιχείο που θα τους ζητήσει η επιτροπή ή ο εισηγητής. Η επιτροπή συγκεντρώνει συμπληρωματικά στοιχεία και πληροφορίες από τους ενδιαφερόμενους, καθώς και από κάθε ιδιώτη που είναι σε θέση να δώσει τέτοια στοιχεία. Σε περίπτωση αμέλειας ή άρνησης παροχής των παραπάνω στοιχείων, η επιτροπή αναφέρεται στο Νομάρχη, για τη λήψη των αναγκαίων μέτρων. Άρθρ.3.-1.Οι δήμοι και οι κοινότητές, που έχουν ακίνητη περιουσία, καταρτίζουν τοπογραφικά ή πρόχειρα διαγράμματα των ακινήτων τους, συγκεντρώνουν και τα λοιπά στοιχεία (τίτλους, κυριότητας, αποφάσεις δικαστηρίων κ.λπ.) και τα διαβιβάζουν στην επιτροπή κατάρτισης κτηματολογίων για τη σύνταξη των σχετικών εκθέσεων. 2.Η επιτροπή συντάσσει για κάθε κτήμα, χωριστή έκθεση με όλα τα στοιχεία που προβλέπονται από το Νόμο και είναι απαραίτητο, για τη συμπλήρωση του βιβλίου του κτηματολογίου. 3.Οι εκθέσεις και τα διαγράμματα υπογράφονται από όλα τα μέλη της επιτροπής και βιβλιοδετούνται με φροντίδα του προέδρου της επιτροπής. 4.Ο πρόεδρος της επιτροπής δημοσιεύει ανακοίνωση, με την οποία γνωστοποιεί την κατάρτιση των εκθέσεων και την κατάθεσή τους στο δήμο ή την κοινότητα και προσκαλεί να λάβουν γνώση και να διατυπώσουν τις αντιρρήσεις τους, όσοι έχουν έννομο συμφέρον, με την υποβολή σχετικής αίτησης αναθεώρησης. 5.Η δημοσίευση της παραπάνω ανακοίνωσης γίνεται με επικόλλησή της στον πίνακα ανακοινώσεων του δημοτικού ή κοινοτικού καταστήματος, για την οποία συντάσσεται αποδεικτικό από δημοτικό ή κοινοτικό δημόσιο υπάλλήλο. Άρθρ.4.-1.Η αίτηση, για αναθεώρηση της έκθεσης της επιτροπής, ασκείται μέσα σε προθεσμία 6 μηνών από τη δημοσίευση της σχετικής ανακοίνωσης και επιδίδεται ή παραδίδεται με αποδεικτικά στον γραμματέα της επιτροπής. Ο ενδιαφερόμενος με την αίτησή του, ορίζει αντίκλητό του, που πρέπει να κατοικεί στην έδρα της επιτροπής αναθεώρησης και υποβάλλει όλα τα στοιχεία, που έχει στη διάθεσή του, για υποστήριξη των αντιρρήσεών του. 2.Η αίτηση αναθεώρησης μαζί με την έκθεση των αποδεικτικών δημοσίευσης και ολόκληρο το φάκελλο, στέλνονται με φροντίδα του γραμματέα της επιτροπής κατάρτισης στον πρόεδρο της επιτροπής αναθεώρησης. (Αντί για  τη σελ.378,03) Σελ.378,03(α) Τεύχος 1430 Σελ. 103 Περιουσία Δήμων και Κοινοτήτων 3.Ζ.ζ.13 Άρθρ.5.-1.Ο Πρόεδρος της επιτροπής αναθεώρησης έχει υποχρέωση μέσα σε ένα μήνα, από την παραλαβή της αίτησης, να ορίσει την ημερομηνία συζήτησής της, να καλέσει αυτούς που υπέβαλαν την αίτηση και τον δήμο ή κοινότητα στην εκδίκαση της αίτησης, 30 τουλάχιστο μέρες πριν από τη συζήτηση. 2.Οι καλούμενοι οφείλουν να υποβάλουν στην επιτροπή, εγγράφως, τις απόψεις τους, 10 μέρες νωρίτερα από τη συζήτηση της αίτησης. Επίσης μπορούν ν’ αναπτύξουν και προφορικά τις απόψεις τους κατά την ημέρα της συζήτησης. Άρθρ.6.-Οι αποφάσεις της επιτροπής αναθεώρησης, εκδίδονται, το αργότερο, μέσα σε ένα μήνα από τη μέρα της συζήτησης και πρέπει να είναι αιτιολογημένες. Αν η αίτηση γίνει δεκτή, αναθεωρείται η έκθεση της επιτροπής καθώς και το σχετικό διάγραμμα. Ο φάκελος της υπόθεσης μαζί με τις αποφάσεις επιστρέφονται αμέσως στην επιτροπή κατάρτισης. Αρθρ.7.-Ο Πρόεδρος της επιτροπής κατάρτισης του κτηματολογίου, μετά την οριστικοποίηση των εκθέσεων όλων των κτημάτων του δήμου ή της κοινότητας, φροντίζει για τη συμπλήρωση των στηλών του εντύπου φύλλου του κτηματολογίου και με δαπάνες του δήμου ή της κοινότητας, για τη βιβλιοδέτηση των φύλλων του κτηματολογίου και των διαγραμμάτων. Το βιβλίο καταρτίζεται σε τρία πρωτότυπα, εκ των οποίων το ένα με κάθε έκθεση ή απόφαση, το σχεδιάγραμμα και το σχετικό φάκελλο, παραδίδεται στο δήμο ή κοινότητα, που αφορά το κτηματολόγιο, το δεύτερο αποστέλλεται στη Νομαρχία και το τρίτο στη Κτηματική Εταιρεία του Δημοσίου. Άρθρ.8.-Όλες οι δαπάνες, που αφορούν την κατάρτιση του κτηματολογίου, προϋπολογίζονται από το Νομάρχη, και ανακοινώνονται στους ενδιαφερόμενους δήμους και κοινότητες για την αναγραφή των αναλόγων πιστώσεων στους προϋπολογισμούς τους. Σε περίπτωση μη συμμόρφωσης των δήμων και κοινοτήτων οι δαπάνες αυτές, ως υποχρεωτικές, εγγράφονται αυτεπάγγελτα από το Νομάρχη, στους προϋπολογισμούς τους, σύμφωνα με τις διατάξεις των άρθρ.147 και 151 δημοτικού και κοινοτικού κώδικα (Νόμ.1065/80). Άρθρ.9.-Οι υπηρεσίες του δήμου ή κοινότητας συντάσσουν και υποβάλλουν στο τέλος κάθε χρόνου έκθεση στο δημοτικό ή κοινοτικό συμβούλιο για την κατάσταση του κτήματος και τα μέτρα που τυχόν πρέπει να ληφθούν για την προστασία και αξιοποίησή του. Σελ. 378,04(α) Τεύχος 1430 Σελ. 104 Η έκθεση υποβάλλεται στο Νομάρχη, ο οποίος μπορεί να κάνει παρατηρήσεις, που ανακοινώνονται στο δημοτικό η κοινοτικό συμβούλιο και στη Κτηματική Εταιρεία του Δημοσίου. 